Mullah Akhtar Mohammad Osmani

Mullah Akhtar Mohammad Osmani (fødselsdato ukjent, drept 19. desember 2006) var en høytstående leder av Taliban. Osmani ble i 2001 regnet som den nest mektigste i Taliban etter Mullah Omar. Det er blitt hevdet at han var nært assosiert med Osama bin Laden. 

Kort tid etter angrepene den 11. september 2001 hadde CIA-offiser Robert Grenier flere møter med Osmani får å tilby Taliban-kommandanten muligheten til å overgi Osama bin Laden til amerikanerne.

 Dødsfall 
Osmani ble drept i et amerikansk flyangrep den 19. desember 2006 mens han kjørte firehjulstrekker i Helmand-provinsen. Osmani hadde blitt oppsporet av fly fra Royal Air Force som hadde overvåket satellittelefonen hans. Også to andre Taliban-krigere ble drept i angrepet. 

Talsmenn for Taliban hadde i utgangspunktet benektet på det kraftigste at Osmani i det helt tatt var død. De hevdet i stedet at luftangrepet i stedet hadde drept en annen og laverestående Taliban-leder som het Abdul Zahir. Imidlertid ble det bekreftet flere dager senere at det virkelig var Osmani som var blitt drept i angrepet.

Referanser

Kategori:Personer tilknyttet Taliban
Kategori:Personer fra Asia involvert i terroraktivitet
Kategori:Afghanske politikere
Kategori:Personer etter føde- eller oppvekststed i Afghanistan
Kategori:Personer drept i attentat
Kategori:Personer som led en voldelig død
Kategori:Personer drept i krigen mot terror